નીતિન પટેલે વધુમાં જણાવ્યું હતું કે, કેન્દ્ર સરકારે વડાપ્રધાન નરેન્દ્ર મોદીના નેતૃત્વમાં મહાત્મા ગાંધી સ્વચ્છતા મિશન હેઠળ નિર્મળ ભારતના નિર્માણ માટે સમગ્ર દેશમાં સ્વચ્છતા અભિયાન હાથ ધર્યું છે. રાજ્ય સરકારે પણ આ બાબતે ખાસ ધ્યાન આપી કામગીરી શરૂ કરી દીધી છે. જેના ભાગરૂપે શૌચાલય વિહોણા તમામ ઘરોમાં શૌચાલય બંધાય એ માટે રાજ્ય સરકારે વ્યક્તિગત શૌચાલય યોજના અમલમાં મુકી છે. જે યોજના હેઠળ શહેરી વિસ્તારમાં વ્યક્તિગત ધોરણે શૌચાલય બાંધવા માટે રાજ્ય સરકાર દ્વારા 8 હજાર રૂપિયાની સબસીડી આપવામાં આવે છે.